tomron87/hebrew-wikipedia-sentences-corpus huggingface dataset:
הקבוצה המשיכה ביכולתה הבינונית והמשיכה לשחק בליגות הנמוכות בשנים הבאות, עד שב-1955 לאחר קשיים כלכליים הקבוצה הפסיקה את פעילותה, ומעט המשאבים והשחקנים שנשארו לה אוחדו עם הקבוצה החדשה שנוסדה בעיר סקציה נס ציונה שהוקמה באותה השנה, שקיבלה תמיכה מהעירייה ומייצגת את העיר נס ציונה עד היום.
מכבי עירוני מוסינזון הוד השרון היא קבוצת כדורעף ישראלית מהעיר הוד השרון, המשתתפת בליגת העל בכדורעף.
קבוצת הבוגרים מארחת באולם הספורט של תיכון מוסינזון, המכיל 500 מקומות ישיבה.
המועדון הוקם בשנת 1980 על ידי קבוצת שחקנים ותיקים ששיחקו כדורעף בחצרו של יורם בראון, שהיה הבעלים של "מדגרות בראון" בהוד השרון.
לאחר מכן הוא נרשם לליגה ב' בכדורעף - בשם "מכבי אפרוחי בראון הוד השרון".
ב-1985, ישראל חילו, שהיה מורה לחינוך גופני בתיכון מוסינזון בעיר הוד השרון, הקים קבוצת כדורעף של תלמידים צעירים אותם לימד לשחק כדורעף.
קבוצה זו נרשמה גם היא לליגה ב' במסגרת אגודת מכבי הוד השרון.
במהלך השנים שתי הקבוצות הבוגרות טיפסו במעלה הליגות, כך שקבוצת אפרוחי בראון עלתה לליגה הארצית (ליגת המשנה), וקבוצת הצעירים של מוסינזון הגיעה לליגה א'.
ב-1991 החליטו יוני אלמוג וישראל חילו להקים בית ספר לכדורעף בשיתוף חטיבת הביניים "הראשונים", והוקמה כיתת ספורט ראשונה לכדורעף בנים ובנות, תלמידי כיתה ז' של החטיבה.
בסיום עונת 1998/1999 העפילה הקבוצה לליגת העל בכדורעף לראשונה בהיסטוריה שלה.
בעונת 2002/2003 הגיעה הקבוצה לגמר גביע המדינה, אך הפסידה להפועל מטה אשר 3-0. בעונת 2006/2007 הצליחה הקבוצה לשבור את תקרת הזכוכית וזכתה בדאבל היסטורי כשניצחה את קבוצת מכבי תל אביב החזקה - גם בסדרת גמר האליפות וגם בגמר גביע המדינה (הקבוצה זכתה בדאבל גם עם קבוצת הנוער בעונה זו).
בעונת 2007/2008 הפסידה למכבי תל אביב גם בסדרת גמר האליפות וגם בגמר גביע המדינה וסיימה סגנית בשני המפעלים.
בנוסף לקבוצת הבוגרים מפעילה האגודה קבוצת נשים המתמודדת בליגת העל בכדורעף נשים.
קבוצות רבות משחקות במסגרת מחלקת הנוער והנערות וכן ובית הספר לכדורעף וקבוצות בליגת העל לתיכונים בשיתוף כפר הנוער מוסינזון.
למחלקה הישגים רבים במגוון גילים.
מכבי סלוניקי הוא מועדון ספורט בעיר סלוניקי, המייצג באופן היסטורי את הקהילה היהודית בעיר.
המועדון כולל מחלקות של כדורגל, כדורסל, כדורעף, אתלטיקה, הרמת משקולות, טניס שולחן, אגרוף, רכיבה על אופניים ושחמט.
מכבי סלוניקי הוקמה בשנת 1908 על ידי חברי הקהילה היהודית.
משנת 1930 החלה להשתתף גם במשחקי המכביה.
ספורטאים חשובים היו חברי מחלקת האגרוף, שהייתה המחלקה היחידה שהייתה בה ספורטאים לא יהודים לפני מלחמת העולם השנייה.
מבין הספורטאים הידועים היו דינוס עוזיאל, יעקב רצון ושלמה ארוך.
לאחר השואה פעילות המועדון הופסקה.
הוא הוקם שוב בשנת 1966 וכולל גם ספורטאים לא יהודים.
מכבי קריית אתא ביאליק היא קבוצת כדורגל מאוחדת מהערים קריית ביאליק וקריית אתא, אשר משחקת בליגה א'.
הקבוצה הוקמה בשנת 2020 לאחר איחוד בין שתי הקבוצות מכבי עירוני קריית אתא ומכבי צור שלום (ביאליק).
הקבוצה הוקמה ב-1972 והייתה במשך שנים ארוכות בליגות הנמוכות, אך בסוף שנות ה-90 החלה לטפס במעלה הליגות והעפילה 3 ליגות ב-6 עונות, כאשר בשנת 2005 הגיעה עד לליגה הארצית, אך ירדה תוך זמן קצר חזרה לליגה א' עקב חוסר במגרש ביתי ראוי לליגות היותר גבוהות.
בעונת 2008/2009 ייצגה צור שלום את ישראל בתחרות גביע האזורים של אופ"א, מפעל ספורט שנועד לקבוצות אירופאיות מן הליגות הנמוכות.
הקבוצה הוקמה בשנת 2000, על זכויות המועדון "מכבי עכו" שהוקם בשנות ה-70. לאורך שנים ארוכות טענו אנשי מכבי עכו כי העירייה מפלה אותם לרעה מול יריבתם העירונית הפועל עכו שקיבלה יותר תקציבים ומעמד.
ב-27 ביולי 2020, הקבוצה התאחדה עם מכבי עירוני קריית אתא.
הקבוצה הבוגרת החדשה מאז נקראת מכבי עירוני קריית אתא ביאליק, ובהמשך נקראה מכבי קריית אתא ביאליק.
(בטורקית: Makkabi S.K; השם המלא: Makkabi Spor Kulübü, מכבי מועדון ספורט) היה מועדון ספורט יהודי בעיר איסטנבול, טורקיה שהוקם בתחילת המאה ה-20 על ידי הקהילה היהודית של העיר.
נוסד בשנת 1913 על ידי חברי הקהילה היהודית באזור , איסטנבול וכל שחקניו היו יהודים.
סניף הכדורגל של המועדון השתתף בליגת ימי ראשון 1919–1920.
המועדון היה פעיל במספר ענפי ספורט, כולל כדורגל וכדורסל.
קבוצת הכדורסל הייתה אלופת איסטנבול שש פעמים ברציפות.
היה פעיל עד שנות ה-40 והוא פורק לאחר שיהודים רבים עלו לישראל.
יוצאי המועדון הצטרפו למועדון של מכבי חיפה.
קודם להקמת מועדון הספורט של מכבי, פעל בעיר איגוד הספורט בשם: "אגודת ההתעמלות הישראלית של קונסטנטינופול" שנוסד ב-1895 והיה ארגון הספורט היהודי הראשון במזרח ובמרכז אירופה.
הוא נוסד על ידי יהודים יוצאי גרמניה ואוסטריה שלא התקבלו למועדוני ספורט אחרים.
בשנת 1908 ערכה האגודה חגיגת התעמלות גדולה בה נכח ג'מאל פאשה, חתנו של שייח' אל-אסלאם שר המדינה.
מכבי פתח תקווה (השם המלא: מכבי אבשלום פתח תקווה) היא קבוצת כדורגל ישראלית מהעיר פתח תקווה המשחקת בליגה הלאומית.
המועדון הוקם בשנת 1912, והוא נמנה עם המועדונים הוותיקים ביותר ואחת מהקבוצות המייסדות של הליגה הבכירה בארץ ישראל כשהשתתף בעונת הבכורה (1931/1932).
לקבוצה שלושה גביעי מדינה, ארבעה גביעי טוטו לליגה הבכירה ושני גביעי טוטו לליגת המשנה.
בין השנים 1889–1905 הוקמו באירופה אגודות ספורט יהודיות, כשהבולטות מביניהם היו מכבי ברלין ומכבי קושטא (איסטנבול).
הקמת האגודות הובילה לייסוד אגודת המתעמלים "ראשון לציון" בנווה צדק בשנת 1906, אגודה שלימים הפכה לאגודת מכבי תל אביב.
במושבה בפתח תקווה, הקימו אגודת נוער בשם "התחיה" שבין חבריה בלטו בנימין סלור, אבשלום גיסין, גד מכנס, פרלין, גינזבורג, קלר, דנקנר, סנדרוב ויעקב קרול, שבחצר משפחתו התאמנה הקבוצה.
הניסיון להמשכיות כשל תחת השלטון הטורקי בארץ ישראל ובהיעדר גוף ספורטיבי שהיה אמור לרכז את התחום בארץ ישראל.
אגודת הספורט החדשה מתל אביב שלחה לפתח תקווה מדריכים ומאמנים כמו יהושע חסין וצבי אורלוב נשרי.
בסוף שנת 1911 נשלח גם שרגא נפחה לעזור, כאשר לצידו שימש בנימין סלור כמורה לספורט.
בסוף 1912 נוסדה קבוצת מכבי פתח תקווה (כחלק מאגודת מכבי), ששיחקה בתחילה בסמוך ל"גורן" בעין גנים.
משחקיה נגד הקבוצות הבולטות של התקופה ההיא כמו מכבי תל אביב, גימנסיה הרצליה, וקבוצה משכונת עג'מי שביפו, משכו את אנשי המושבה למגרש הכדורגל הסמוך לשכונת מחנה יהודה.
ב-1913 אגודת מכבי פתח תקווה מנתה 108 חברים, שהודרכו על ידי ארנסט הרמן, בנימין סלור ואבשלום גיסין.
בסוף 1913 הפליג סלור להשתלמות מורי ספורט בקופנהגן שבדנמרק, נשאר והשתקע שם, ומאז גיסין לקח את המושכות על הקבוצה לבדו.
מלחמת העולם הראשונה שהתחוללה החל מ-1914, בה נלחמה טורקיה נגד בנות הברית, אילצה הרבה מחברי האגודה להתגייס לצבא, וביניהם התגייס גם גיסין, כשעד סיום המלחמה האגודה השעתה את פעילותה.
בתום מלחמת העולם הראשונה חזר ב-1919 לארץ ישראל אבשלום גיסין משירות כקצין בצבא הטורקי.
גיסין היה המגן הימני של מכבי פתח תקווה, הקפטן שלה וכן היושב ראש.
בנוסף לכדורגל, שימש כסגנו של זקן השומרים, אברהם שפירא, וסייע בהגנה על המושבה פתח תקווה אשר הייתה מוקפת כפרים ערביים עוינים ובראשם הכפר אומלבס.
בנוסף לכדורגל התקיימה במועדון פעילות בענפים: טניס, אתלטיקה, התעמלות ורכיבת אופניים.
מכבי פתח תקווה הייתה הקבוצה היחידה במושבה ששיחקה בליגה הראשונה (הפועל פתח תקווה נוסדה רק ב-1935), מגרשה הראשון של מכבי פתח תקווה היה בחורשה, סמוך לגורן המפורסמת, שם נהגו להתבודד צעירים וצעירות המושבה.
כיום נמצאת שם שכונת עין גנים.
בשנת 1921 הותקפה המושבה על ידי כנופיות ערביות, ואבשלום גיסין יצא להדוף את ההתקפה ונפל בקרב יחד עם עוד שלושה מחבריו.
לאחר מותו הוחלט כי הקבוצה תיקרא על שמו "מכבי אבשלום פתח תקווה".
בשנת 1926 הוקם מגרש מכבי פתח תקווה ברחוב שטמפפר, עליו שיחקה הקבוצה עד אמצע שנות ה-70, כאשר עברה לאצטדיון האורווה שממוקם ברחוב שנקרא על שמו של אבשלום גיסין.
בשנת 1928 השתתפה בתחרות הארצית הראשונה שאורגנה על ידי ההתאחדות לכדורגל - גביע העם 1928, אך הודחה כבר בשלב הראשון על ידי מכבי תל אביב.
כמו כן השתתפה הקבוצה בכל הגביעים הארץ ישראליים החל מ-1929 ועד 1947 (למעט הגביע של 1943) כאשר היא זוכה בגביע של 1935 לאחר ניצחון על 1–0 הכח תל אביב ומגיעה לסגנות ב-1939.
כמו כן הקבוצה השתתפה בתחרויות הליגה הראשונות בארץ ישראל תחת ההתאחדות המקומית (שהוקמה ב-1928), החל מהליגה הארצ-ישראלית של 1929/1930 שהופסקה מוקדם ולא הגיע לסיומה, ועד הליגה של 1946/1947 אז הקבוצה הצעירה סיימה במקום השלישי בליגה ורשמה את הישג השיא שלה בשנים אלו.
הדרבי הראשון של פתח תקווה נגד הפועל פתח תקווה התקיים באוקטובר 1941 והסתיים בניצחונה של מכבי 4–0. בגביע המלחמה 1944 נפגשו השניים בפעם השנייה בהיסטוריה בשלב חצי הגמר, שם ספגה מכבי הפסד שיא של 0–7 מול היריבה העירונית.
לאחר סיום מלחמת העצמאות, השתתפה מכבי פתח תקווה בעונת 1949/1950 שהייתה העונה הממוסדת הראשונה של ההתאחדות במסגרת מדינת ישראל, וסיימה במקום החמישי בטבלה.
בשני הליגות הבאות שהתקיימו ב-1951/1952 ו-1953/1954, סיימה מכבי פתח תקווה כסגניתה של מכבי תל אביב, הישג השיא שלה בליגה הבכירה.
גם במסגרת הגביע ההצלחות לא איחרו לבוא ובגביע לעונת 1951/1952 נפגשה עם מכבי תל אביב בגמר, ניצחה אותה 1–0, וזכתה לראשונה בתואר ישראלי.
בסוף שנות ה-50 ותחילת שנות ה-60 התמקמה הקבוצה במרכז הטבלה ומטה ואף סיימה בעונת 1962/1963 במקום האחרון בליגה, אך בעקבות ההחלטה להגדיל את הליגה העליונה הוקפאו הירידות והקבוצה ניצלה מירידת הליגה הראשונה בהיסטוריה שלה.
הקבוצה המשיכה להאבק על חייה בליגה ובעונת 1965/1966 ירדה לראשונה לליגת המשנה, מהמקום ה-15 מתוך 16. כעבור שנתיים בלבד בעונת 1968/1969 חזרה הקבוצה לליגה הבכירה, אך החזיקה שם עונה אחת בלבד וצנחה בחזרה לליגת המשנה ב־1970/1971. עונה לאחר מכן (עם המאמן יעקב גרונדמן) עלתה בחזרה לליגה הבכירה.
ב-1973 זכתה הקבוצה בגביע הכ"ה לאחר ניצחון 4–2 בגמר על מכבי חיפה בדו-קרב פנדלים לאחר 1–1 בסיום הארכה.
שנות ה-70 המאוחרות התאפיינו בחוסר יציבות של הקבוצה שניסתה לשרוד בליגה.
בעונת 1974/1975 נרשם מאזן שיא שלילי כשהקבוצה סיימה עם 13 נקודות ו-12 שערים בלבד בעונה אך לא ירדה ליגה כיוון שהתקבלה החלטה להרחיב את הליגה הבכירה פעם נוספת (מ-16 ל-18 קבוצות) והקבוצה ניצלה מירידה.
כעבור שנתיים הקבוצה ירדה לליגת המשנה פעם נוספת, אך עלתה בחזרה כעבור שנתיים.
בשנות ה-80 הקבוצה הצליחה לבסס את מעמדה במרכז הליגה הבכירה ושרדה 9 עונות רצופות בליגה ואף הצליחה לסיים במקום הרביעי.
בעונת 1987/1988 ירדה הקבוצה לליגת המשנה פעם נוספת הפעם לתקופה של 3 שנים (בהם לקחה את תואר גביע הטוטו לליגת המשנה של 1989/1990 ו-1990/1991).
בסיום עונת 1990/1991 עלתה הקבוצה חזרה לליגה הבכירה.
בשנת 1993 הקבוצה נרכשה על ידי עמוס ואבי לוזון, ואילו בעלות הקבוצה של עמותה בראשותו של נחמן מנדל.
אבי לוזון היה יו"ר הקבוצה במשך כעשור, לאחר שהיה פעיל באגודה במשך שנים רבות, בין היתר בתפקיד הגזבר.
לקראת היבחרו לתפקיד יו"ר ההתאחדות לכדורגל בישראל פרש לוזון מתפקידו בהנהלת המועדון והוחלף על ידי משה (שינו) זוארץ.
עמוס לוזון הוא נשיא המועדון והספונסר הראשי.
הלוזונים חיזקו את המועדון, שלא ירד 21 עונות רצופות לליגת המשנה (עד סוף עונת 2011/2012), והתמקדו בטיפוח מחלקת הנוער של המועדון.
תחת ידיהם הוציאה מחלקת הנוער שחקנים מוכשרים, ביניהם גל אלברמן, עומר גולן ותומר בן-יוסף, ובעשור הראשון של המאה ה-21 נהפכה לגורם דומיננטי בליגת העל, לאחר שנים רבות בהן נחשבה לקבוצת מרכז טבלה.
בעונת שחזרה הקבוצה את הישג השיא שלה, וסיימה כסגנית ליגת העל וזכתה בכרטיס לגביע אופ"א.
ב-29 בספטמבר 2005 חוללה סנסציה כאשר הביסה את פרטיזן בלגרד 5-2 בבלגרד במשחק הגומלין לאחר הפסד 0–2 באצטדיון רמת גן, והקבוצה העפילה לשלב הבתים של גביע אופ"א לראשונה בתולדותיה.
מכבי פתח תקווה הוגרלה בגביע אופ"א לבית עם לוקומוטיב מוסקבה הרוסית, אספניול הספרדית, פלרמו האיטלקית וברונדבי הדנית.
הקבוצה סיימה את שלב הבתים במקום האחרון עם אפס נקודות ושער זכות אחד לעומת תשעה שערי חובה.
גם בליגת העל הקבוצה לא גילתה יכולת טובה, והיא התמודדה נגד הירידה עד הסיבוב השלישי, בו שיפרה את יכולתה וסיימה במקום החמישי אשר העניק לה כרטיס לגביע האינטרטוטו.
ביולי 2006 שיחקה מכבי פתח תקווה מול אתניקוס אחנס במסגרת גביע האינטרטוטו, ובעקבות הפסד בסיכום שני המשחקים ביניהן 3–4 לא עלתה לגביע אופ"א.
בעונת סיימה הקבוצה במקום השישי.
באותה עונה הפועל פתח תקווה ירדה לליגת המשנה, ועל כן הייתה הקבוצה למשך עונה אחת לנציגה היחידה של פתח תקווה בליגת העל.
בשנת 2007 הייתה מכבי פתח תקווה מדורגת במקום ה-184 בדירוג הקבוצות באירופה.
בעונת סיימה הקבוצה בפלייאוף האמצעי במקום השביעי וזכתה במענק המיקום המקסימלי לפלייאוף האמצעי על סך 600,000 ש"ח, בנוסף באותה העונה הקבוצה הגיעה לגמר גביע הטוטו אך הפסידה בו 0–1 לעירוני קריית שמונה.
בסוף העונה עזב, עומר דמארי להפועל תל אביב בה חתם ל-5 שנים, תמורת 1.5 מיליון יורו על 50% מכרטיסו.
בסיום עונת נשרה מכבי פתח תקווה לליגה הלאומית אחרי 24 שנים רצופות בליגת העל לאחר שהקבוצה סיימה את העונה במקום ה-14. עונה לאחר מכן חזרה הקבוצה לליגת העל, לאחר שסיימה את העונה במקום הראשון בטבלה.
בסיום עונת ניצלה מכבי פתח תקווה מירידת ליגה לליגה הלאומית לאחר צמד שערים של רועי דיין.
באותה עונה הגיעה מכבי פתח תקווה אל חצי גמר גביע המדינה שבו נוצחה 1–2 על ידי מכבי נתניה.
לקראת עונת מונה רן בן שמעון למאמן הקבוצה.
לאחר שבעונה זו סיימה במקום השישי, בעונת זכתה הקבוצה בגביע הטוטו.
כחודש לאחר מכן התפטר בן שמעון והוחלף בדני גולן, אשר תחתיו סיימה הקבוצה את הליגה במקום השביעי.
בעונה הבאה מונה קובי רפואה למאמן הקבוצה.
רפואה הוביל את הקבוצה למקום הרביעי הפלייאוף העליון.
בעונת הקבוצה הציגה את התקציב הגדול ביותר בתולדותיה עם 27 מיליון שקלים כולל מחלקת הנוער, כאשר תקציב הבוגרים לבדו עמד על 23 מיליון שקלים.
המאמן רפואה שהחל את העונה התפטר עוד בתחילת העונה, ושרון מימר מונה במקומו לתפקיד המאמן הראשי, תחתיו סיימה הקבוצה במקום השמיני בליגה.
אולם לאחר סיום העונה חוזהו לא חודש ומימר סיים את תפקידו במועדון.
לקראת עונת מונה אלישע לוי למאמן הקבוצה, אך בינואר 2019 הוא פוטר לאחר שהקבוצה השיגה ניצחון אחד בלבד בשמונה משחקים, ובמקומו מונה עוזרו, שחקן העבר מוראד מגמאדוב, ולאחר כשבועיים מונה גיא לוזון שוב למאמן הקבוצה.
במחזור ה-25 של העונה ספגה הקבוצה את אחת התבוסות הקשות בתולדותיה, 0–6 להפועל תל אביב, ובמחזור האחרון הפסידה שוב להפועל תל אביב וירדה לליגה הלאומית, שבע שנים לאחר הירידה הקודמת.
בעונה זו זכתה קבוצת הנוער של המועדון לראשונה בתולדותיה באליפות ליגת העל לנוער.
ב-18 ביוני 2020, תחת המאמן גיא לוזון, מעט לפני תום עונת סיימה הקבוצה בתיקו 1–1 נגד הפועל קטמון ירושלים ועלתה חזרה לליגת העל אחרי עונה אחת בלבד.
באותה עונה העפילה הקבוצה לגמר גביע המדינה בפעם החמישית בתולדותיה, אך הפסידה להפועל באר שבע בתוצאה 0–2. לאחר החזרה לליגת העל בעונת 2020/2021, המשיך לאמן את הקבוצה גיא לוזון, שהסתיימה בפלייאוף עליון במקום החמישי בליגה.
עונת 2021/2022 שהייתה אמורה להיות המשכיות לעונה הקודמת התחילה בצורה פחות טובה והקבוצה נקלעה למשבר וקרבות בתחתית.
ב-28 בדצמבר 2021 הודיע המועדון על סיום תפקידו של המאמן גיא לוזון, בהסכמת שני הצדדים, כשהקבוצה במקום האחרון בליגה עם 10 נקודות בלבד.
יום לאחר מכן מונה ניר קלינגר למאמן הקבוצה.
אך עקב חוסר הצלחתה להתרומם מתחת לקו האדום גם הוא פוטר מתפקידו, ב-12 באפריל 2022. במקומו מונה שחקן העבר והמנכ"ל בפועל עומר גולן למאמן עד תום העונה, בארבעת משחקי הליגה שנשארו במטרה להישאר בליגה, אך המהלך לא צלח ובסיום העונה ירדה הקבוצה לליגה הלאומית, 3 עונות אחרי שירדה בפעם הקודמת.
בסיום העונה חזר גולן לתפקידו בתור מנכ"ל המועדון, וב-16 במאי 2022 מונה שי ברדה למאמן הקבוצה לקראת עונת 2022/2023 בלאומית.
הקבוצה התחילה את העונה בצורה טובה מאוד ואף מוקמה במקום הראשון, אך לאחר רצף של חמישה הפסדים ואיבוד המקום הראשון במחזור ה-17 לטובת מכבי יפו, הוחלט ב-26 בדצמבר 2022 על פיטוריו של המאמן ובמקומו מונה בני לם.
ב-1 במאי 2023 הקבוצה הבטיחה את העלייה, תוך פחות משנה בליגת המשנה, עם ניצחון 7–0 גדול על בני יהודה, במשחק בו החבורה של בני לם הובילה 5–0 כבר במחצית הראשונה.
במשחק הבא הבטיחה הקבוצה גם את הזכייה באליפות ליגת המשנה וסיימה את העונה עם 75 נקודות.
עונת 2023/2024 החלה בצורה טובה גם היא והקבוצה מוקמה במקום השלישי לאחר חמישה מחזורים ללא הפסד.
עקב פרוץ מלחמת חרבות ברזל ב-7 באוקטובר 2023, הודיעה התאחדות הכדורגל על עצירת הליגה עד תחילת דצמבר 2023. לאחר חידוש פעילות הליגה, התקשתה הקבוצה להציג את אותה יכולת מרשימה וניצחה בשני משחקים בלבד מתוך שמונה שערכה.
ב-2 בינואר 2024 הוחלט על סיום תפקידו של לם במועדון לאחר שהקבוצה צברה 15 נקודות בלבד לאחר 13 מחזורים.
יממה לאחר מכן התארחה מכבי באצטדיון טדי אצל הפועל ירושלים והפסידה 1–3, במשחק שבו עמדו על הקווים עוזר המאמן מוראד מגמאדוב והמנהל המקצועי עומר גולן.
למחרת, ב-4 בינואר 2024, הכריז המועדון כי הוא יוצא לדרך חדשה עם מינויו של רן קוז'וך למשרת המאמן.
הקבוצה לא הצליחה להעפיל לפלייאוף העליון לאחר הפסד 0–3 לבית"ר ירושלים במחזור הסיום של הליגה הסדירה, ולבסוף סיימה את העונה במקום השני בפלייאוף התחתון ובמקום השמיני הכולל.
ב-30 במאי 2024 ניצחה מכבי פתח תקווה את הפועל באר שבע בגמר גביע המדינה 1–0 מפנדל של מוחמד הנדי וזכתה בגביע המדינה.
עקב הזכייה העפילה הקבוצה לראשונה בתולדותיה למשחק אלוף האלופים, בו מתמודדות אלופת המדינה ומחזיקת הגביע, וגם בכרטיס לשלב המוקדמות השני של הליגה האירופית.
ב-2 ביוני הודיע רן קוז'וך על סיום תפקידו בקבוצה וחתימתו בהפועל באר שבע.
למחרת הודיעה הקבוצה על החתמתו של דן רומן, שהיה מועמד למשרת המאמן בקבוצת הנוער של מכבי חיפה.
עונת 2024/2025 נפתחה במשחק אלוף האלופים, שנערך ב-15 ביולי 2024 באצטדיון בלומפילד, בו ניצחה מכבי תל אביב 2–0 וזכתה בתואר השמיני בתולדותיה.
משחק זה היה גם משחקו הרשמי הראשון של דן רומן כמאמן ראשי על הקווים.
ב-25 ביולי 2024 חזרה הקבוצה לזירה האירופית לאחר היעדרות של כמעט 20 שנה, ישירות לשלב המוקדמות השני של הליגה האירופית בו הוגרלה מול ספורטינג בראגה הפורטוגלית.
המשחק הראשון נערך ב ונגמר בניצחון המארחת 2–0. משחק הגומלין, שנערך שבוע לאחר מכן ב עקב מלחמת חרבות ברזל, נגמר גם הוא בהפסד של מכבי, 0–5. בעקבות ההפסד בסיכום שני המשחקים הודחה מכבי לקונפרנס ליג, שם התמודדה בשלב המוקדמות השלישי מול צ'.פ.ר.
הקבוצה רשמה הפסד 0–1 כפול ו ולא הצליחה להעפיל לשלב הפלייאוף של המפעל, לאחר הפסד 0–2 בסיכום שני המשחקים.
בסיום אותה העונה ירדה לליגה הלאומית לאחר שסיימה במקום ה-13 בליגת העל בעוד שהיריבה העירונית הפועל פתח תקווה עלתה מהליגה הלאומית לליגת העל ולראשונה מאז עונת 1990/1991 הפועל פתח תקווה תהיה הנציגה היחידה של פ"ת בעונת 2025/26 בליגה הבכירה.
בתחילה שיחקה קבוצת מכבי פתח תקווה בתחילה בחורשה במיקומה הנוכחי של שכונת עין גנים בעיר, והחל מ-1926 ועד לאמצע שנות השבעים שיחקה במגרש מכבי בפתח תקווה ברחוב שטמפפר בעיר.
האצטדיון שכונה "אצטדיון האורווה" נבנה ב-1967 בכספם האישי של אנשי מפא"י הפתח תקוואים, ותיקי ההסתדרות ואנשי פלוגת הסדרן.
למרות זאת ראו בו רבים כאצטדיון "קשוח" שקשה יחסית להוציא ממנו נקודות.
ב-1 ביוני 2010 הסתיימו עבודות ההריסה של האצטדיון.
בסוף שנת 2011 נחנך אצטדיון המושבה החדיש, אשר החליף את אצטדיון האורווה המיושן כמגרשן הביתי של הפועל ומכבי פתח תקווה.
שמו של אצטדיון המושבה ניתן לו על שם כינוי העיר פתח תקווה - "אֵם הַמּוֹשָׁבוֹת".
בשנת 2020 שמו הוחלף לאצטדיון "שלמה ביטוח" לאחר שהחברה זכתה במכרז NAMING וכיום האצטדיון משמש כמגרש הביתי הקבוע של שתי הקבוצות העירוניות הבכירות, מכבי פתח תקווה והפועל פתח תקווה.
האצטדיון הוקם ומנוהל על ידי חלפ"ת, עבור עיריית פתח תקווה.
יריבות הדרבי של פתח תקווה
תשומת לב רבה משכו משחקי הדרבי בין מכבי ליריבה העירונית הפועל פתח תקווה.
מתוך 132 מפגשים בדרבי ניצחה מכבי ב-43 מפגשים, הפסידה ב-48 וסיימה 41 מפגשים בתוצאת תיקו.
גביע "מגן הארץ" (לא רשמי)
מסגרתמשחקיםניצחונותתיקוהפסדיםשערי זכותשערי חובההפרשהליגה האירופית1340921287-קונפרנס ליג2002022-גביע האינטרטוטו1446416204- כללי 298615375013-
ראו גם: רשימת כדורגלני מכבי פתח תקווה
ראו גם: רשימת מאמני מכבי פתח תקווה
מאמן ראשי נועם שוהםעוזר מאמן מוראד מגמאדובמאמן כושר דוד בובלילמאמן שוערים ויקטור בוחניק
מכבי ראשון לציון היא קבוצת כדורסל מהעיר ראשון לציון השייכת לאגודת הספורט מכבי ראשון לציון ומשחקת בליגת העל.
הישג השיא של המועדון הוא זכייה באליפות המדינה בשנת 2016. הקבוצה סיימה כסגנית אלופת המדינה שלוש פעמים והגיעה לחצי גמר הליגה שש פעמים.
כמו כן העפילה הקבוצה לגמר גביע המדינה שלוש פעמים, וזכתה בגביע הליגה פעם אחת (2018).
צבעי הקבוצה הם כתום ולבן.
עד 2006 היו צבעי הקבוצה כחול וצהוב.
האולם הביתי של מכבי ראשון לציון הוא בית מכבי המונה כ-2,500 מקומות ישיבה ומשמש את המועדון החל משנת 2008, עד אז שיחקה הקבוצה באולם גן נחום.
קבוצת הכדורסל של המועדון נוסדה בשנת 1976 על ידי יצחק פרי.
ב-1986, עם סיום בנייתו של היכל הספורט גן נחום, עברה הקבוצה לקיים את משחקי הבית שלה שם.
בסיום עונת 1987/1988 העפילה הקבוצה לראשונה בתולדותיה לליגה הבכירה, בה שיחקה במשך 34 שנים רצופות.
מיקי ברקוביץ' הצטרף לקבוצה בקיץ, והוא חבר לרוני בוסאני ולריצ'י רלפורד כשחקנים המובילים בקבוצה.
בעונה הראשונה שלה בליגה הבכירה, עם משה ויינקרנץ, סיימה הקבוצה במקום השישי.
בעונה שלאחר מכן הוחלף המאמן בטל צוקר, והקבוצה סיימה במקום ה-9.
בעונת 1990/1991 שב ויינקרנץ לאמן את הקבוצה, ועם שחקנים בולטים כברקוביץ', יוג'ין בנקס, אנדרה ספנסר, מוטי ארואסטי וחיים זלוטיקמן, היא סיימה את העונה הסדירה במקום השני.
בחצי גמר הפלייאוף ניצחה את הפועל תל אביב ב 0-3, וכן העפילה לגמר הפלייאוף ראשון בתולדותיה, בו הפסידה למכבי תל אביב בארבעה משחקים 1–3. בעונה העוקבת, עונת 1991/1992, נשמר שלד הקבוצה ופעם נוספת היא סיימה את העונה הסדירה במקום השני.
בחצי גמר הפלייאוף, למרות יתרון הביתיות, הפסידה להפועל תל אביב 1–3. למרות זאת, היא הצליחה להעפיל עד לגמר גביע המדינה בכדורסל בו הפסידה להפועל גליל עליון 76:84. מכבי ראשון לציון שיחקה בעונה זו גם במסגרת אירופית והיא השתתפה בליגה האירופית, גלגול קודם של היורוליג.
היא הודחה בו בשלב המוקדמות השני על ידי דן הלדר ההולנדית, משם נשרה לגביע אירופה לקבוצות (שכונה בעבר גביע אירופה למחזיקות).
היא הודחה ממנו בשלב הבתים, אותו סיימה עם מאזן של 3 ניצחונות לעומת 7 הפסדים.
בקיץ עזבו מספר משחקניה הבכירים, ובהם ספנסר, בנקס וזלוטיקמן והצטרף יוברט רוברטס.
בעונת 1992/1993 הגיעה הקבוצה רק למקום ה-7, והשתתפה בפלייאוף התחתון.
ראשון לציון השתתפה בעונה זו בגביע קוראץ', שם הודחה על ידי פנרבחצ'ה בסיבוב המוקדמות השלישי.
בתום העונה הוחלף ויינקרנץ על ידי פיני גרשון, שזכה באליפות עם הפועל גליל עליון בעונה שלפני כן.
כמו כן צורף לקבוצה קווין מגי, שהיה משחקניה הבולטים של מכבי תל אביב בשנות ה-80, וברקוביץ' עזב להפועל ירושלים, בתום 5 שנים במועדון כשלזכותו 1,974 נקודות במדיו, ובכך הוא הקלעי המוביל בהיסטוריה של מכבי ראשון לציון, מאז ועד היום (2016).
גרשון עזב את התפקיד 13 מחזורים לפתיחת עונת 1993/1994, וויינקרץ התמנה מחדש למאמן הקבוצה.
באירופה הודחה הקבוצה מגביע קוראץ' בשלב המוקדמות השלישי על ידי פאניוניוס אתונה.
ויינקרנץ עזב את הקבוצה בקיץ 1995 לאחר שקלווין רוברטס שוחרר בניגוד לדעתו.
את ויינקרץ החליף רוני בוסאני, שחקן העבר של המועדון.
בראיין אוליבר היה הקלעי המוביל של הקבוצה ונחשב לגארד הטוב בליגה לעונה זו.
לצד שחקנים כגאלי, גוט, אלכס ניקוליץ' וגלעד שמחוני, סיימה הקבוצה את עונת 1995/1996 הסדירה במקום ה-5, בשוויון נקודות עם בני הרצליה והפועל גליל עליון אך הפרש סלים נחות מהן, וכך היא נותרה מחוץ לפלייאוף פעם נוספת.
בגביע קוראץ' הודחה בשלב המוקדמות השלישי על ידי אפס פילזן.
בוסאני הוחלף בחנוך מינץ ואוליבר עזב את הקבוצה, אליה הצטרפו דורון ג'מצ'י ממכבי תל אביב וכן הזרים לדל אקלס ודארן דיי.
הקבוצה הגיעה למקום ה-6 בלבד בסוף עונת 1996/1997, ובגביע קוראץ' הודחה בשלב ההצלבה הראשון, שלב 32 הגדולות, על ידי ספורטינג אתונה.
בתום העונה עזב גאלי את מכבי ראשון לציון, כשבסיכום 3 שנים בקבוצה קלע 1,142 נקודות.
בעת עזיבתו היה במקום ה-2 ברשימת קלעי הקבוצה לאורך ההיסטוריה, ונכון להיום (2016) הוא במקום ה-3.
גרשון שב לקבוצה כמאמנה לקדנציה שנייה.
ג'מצ'י הוביל את הקבוצה בנקודות בעונת 1997/1998 ואף היה מלך הסלים הישראלי, כשהוא קולע יותר מחבריו הזרים לקבוצתו דניס הופסון, שהיה מלך החטיפות של הליגה, וברד סלרס.
למרות הציפיות הגבוהות מגרשון, סיימה הקבוצה את העונה הסדירה במקום ה-6 פעם נוספת.
בעונה זו שונתה המתכונת של הליגה והונהג סיבוב פלייאוף נוסף, ובטרם חצאי הגמר הוכנסו גם סדרות של הטוב מחמישה.
ראשון לציון הפסידה להפועל אילת בחמישה משחקים.
בגביע קוראץ' הודחה הקבוצה פעם נוספת בשלב ההצלבה הראשון, הפעם על ידי סטאל בוברי ביטום.
זמן קצר לאחר תחילת עונת 1998/1999 התפטר גרשון מאימון הקבוצה, וויינקרנץ שב לקדנציה שלישית במכבי ראשון לציון.
בעונה זו שיחקו בה בין השאר ג'מצ'י, מוטי דניאל וג'ו דאוסן, מהשחקנים הבולטים בישראל בשנות ה-90, וכן דיון תומאס ודווין וושינגטון.
מכבי ראשון לציון סבלה מבעיות כלכליות באותה תקופה, בעקבותיהן עזב ג'מצ'י את הקבוצה.
הקבוצה סיימה את העונה הסדירה במקום ה-9, וכך נותרה מחוץ לפלייאוף.
בפעם השלישית ברציפות הודחה בשלב ההצלבה הראשון של גביע קוראץ', בעונה זו על ידי אפולון פטראס.
לאחר שהפסידה בחמשת המשחקים הראשונים של עונת 1999/2000, התפטר ויינקרנץ והוחלף על ידי חנן קרן.
הקבוצה סבלה מבעיות מקצועיות רבות וסיימה את העונה במקום ה-10 ולפני האחרון, והיא נמנעה מירידת ליגה רק בשל הרחבת הליגה שתוכננה לעונה הבאה.
בעונה זו המשיך דאוסן לשחק בקבוצה ולהובילה, לצד הזר דיימון פטרסון והישראלי הצעיר אפיק ניסים, שגדל במחלקת הנוער של המועדון ונבחר לתגלית העונה.
הקבוצה העפילה לחצי גמר הגביע, שם הפסידה להפועל ירושלים 77:71. כמו כן, הקבוצה לא השתתפה במפעל אירופי לראשונה מזה מספר שנים.
רוני בוסאני שב לאמן את הקבוצה בעונת 2000/2001, בה הורחבה הליגה ל-16 קבוצות, שחולקו לשני בתים.
ראשון לציון סיימה במקום ה-3 בביתה וכך עברה להשתתף בבית העליון, שם סיימה במקום ה-8 והאחרון.
בקבוצה בלטו טים מייסון, שהוביל את קלעי הנקודות בקבוצה, ניסים, גוראן בוסקוביץ', ג'רלד פאדיו ששב לקדנציה שנייה וכן אבי סוכר שגדל במחלקת הנוער של המועדון.
הליגה שבה למתכונת רגילה בעונת 2001/2002, אך ראשון לציון שבה בעצמה להתמודד עם קשיים רבים.
בוסני הוחלף באבנר יאור, שהיה מאמן זמני לפני בואו של עדי אזולאי, והקבוצה סיימה את העונה במקום ה-9 מתוך 10 והייתה צריכה לרדת לליגה הלאומית.
אף על פי כן, עירוני ראש העין נאלצה לוותר על השתתפותה בליגה עקב קשיים בגיוס תקציב מינימום, וכך נשארה ראשון לציון בליגה.
את הקבוצה הוביל רואן בארט, שאף היה מלך הסלים של ליגת העל בכדורסל.
לצידו המשיכו לבלוט מייסון וניסים.
השלושה עזבו את הקבוצה בסוף העונה, כשלזכות מייסון מעל ל-1,000 נקודות בקבוצה.
בעונת 2002/2003, בתום שני סיבובים, חולקו הקבוצות לבית עליון ותחתון, ומכבי ראשון לציון סיימה במקום ה-5 בבית העליון, בשוויון נקודות עם מכבי גבעת שמואל אך עם הפרש סלים נחות, ולפיכך לא השתתפה בפלייאוף על האליפות.
לושיוס דייוויס, שהגיע בתחילת העונה והיה סגן מלך הסלים של הליגה, נבחר לחמישיית העונה בליגה.
בנוסף לו בלטו הזרים דריל וילסון וג'ון ג'קסון וכן הישראלים גיא גודס ואבישי גורדון.
דייוויס נשאר בקבוצה, אליה צורפו גם השחקן הישראלי גילי מוסינזון והזרים מארק דייוויס, קלי מקארתי וכריס גארנר.
הקבוצה סבלה מחוסר יציבות, מקארתי עזב בינואר להפועל ירושלים, ועזולאי הוחלף לקראת סוף עונת 2003/2004 בחנוך מינץ.
מכבי ראשון לציון סיימה את העונה במקום ה-10 בלבד.
לצידם היו שחקנים כאנטון הול וקווין שפרד, כשכל הארבעה לא נשארו בקבוצה גם לעונה הבאה.
עם גודס כמאמן חוותה מכבי ראשון לציון התאוששות מהשנים הקשות שפקדו אותה.
הגיעו זרים כעומאר סניד, ראיין סידני, ג'ון גילכרייסט ולי מתיוס וכן הישראלים אור איתן ומורן רוט, שהיו ממוביליה בעונת 2005/2006. ראשון לציון סיימה את העונה הסדירה במקום ה-3. לראשונה בהיסטוריית הליגה הונהגה שיטת "הפיינל פור", ולכן פגשה ראשון לציון את הקבוצה שסיימה במקום השני, הפועל ירושלים.
ראשון לציון הפסידה לה בתוצאה 66:65, במשחק שהוכרע בשנייה האחרונה על ידי הוראס ג'נקינס.
במשחק על המקום השלישי ניצחה את עירוני נהריה.
סניד ואיתן נבחרו לחמישיית העונה, וגודס למאמן העונה.
בתום העונה עזבו רבים משחקניה וכן גודס את הקבוצה, ואת תפקיד המאמן תפס גלעד כץ.
גביע ווינר הוקם בקיץ 2006, וראשון לציון העפילה לגמר הראשון בתולדותיו, שם הפסידה לעירוני אשקלון 79:73. כמו כן, שבה הקבוצה להשתתף במפעלים אירופיים, כשלקחה חלק ביורוקאפ.
הקבוצה הודחה בשלב הבתים עם מאזן 4:2. לאחר 16 מחזורים בעונת 2006/2007, בהם ניצחה הקבוצה רק 5 פעמים, שב עדי אזולאי לאמן את הקבוצה במקומו של כץ.
הקבוצה התאוששה קמעה ועלתה למקום ה-8, וכך נמנעה מירידה לליגה הלאומית.
בעונה זו הרבו לקלוע לקבוצה שחקנים כג'ארל בלסינגיים, בריאן טולברט ובראיינט מרקסון, כשלצידם שיחקו הישראלים איתי לב וגיא קנטור.
הקבוצה המשיכה להתקשות גם בעונת 2007/2008, ולאחר 12 מחזורים בהם הצליחה לנצח רק 4 פעמים, החליף עופר ברקוביץ' את אזולאי.
הקבוצה סיימה את העונה במקום ה-9 ולפני האחרון, ובשל הרחבת הליגה מ-10 ל-12 קבוצות בעונה שלאחר מכן, רק נועלת הטבלה ירדה לליגה השנייה.
עומאר סניד שב לקדנציה שנייה אך לא הצליח להרים את הקבוצה, סדריק בנקס הזר ועודד שעשוע הישראלי הצטרפו בתחילת העונה ובלטו לצידו כקלעי הקבוצה, כמו גם בלסינגיים ומרקסון שהמשיכו מהעונה הקודמת ויכולתם דעכה.
ב-2008 נבנה היכל הספורט בית מכבי, שהפך לאולם הביתי של הקבוצה ונחנך ב-5 באוקטובר, במשחק מול אולימפיאקוס.
בתחילת עונת 2008/2009 אימן את הקבוצה זיו ארז, אך לאחר הפסדים ב-4 משחקי הליגה הראשונים הוא פוטר והוחלף על ידי מיקי דורסמן, שבעצמו עזב את התפקיד לאחר ניצחון בודד ב-4 משחקים.
ברקוביץ' שב לאמן את הקבוצה במקום דורסמן, הקבוצה סיימה את העונה במקום ה-11 ולפני האחרון והשתתפה בפלייאוף תחתון על הישארות בליגה, בו גברה בסדרה 0–3 על גבעת שמואל.
בעונה זו הובילו את קלעי הקבוצה השחקנים דימרקו ג'ונסון, לארי אובאנון ורוברט קונלי, כשהישראלים הבולטים היו גילי מוסינזון ואבי סוכר, ששניהם שיחקו בתקופה קודמת במועדון, ושעשוע.
לקראת עונת 2009/2010 עברה הקבוצה מספר שינויים במטרה לשפר את מצבה.
אפי בירנבוים מונה למאמן הקבוצה וצורפו שחקנים זרים כארון מגי, דארל טאקר ואוגונה אוניקווה, לצד הישראלים אבי בן-שימול ומאיר טפירו, וכמו כן לארי אובאנון המשיך עונה נוספת במועדון.
טפירו היה מלך האסיסטים של הליגה, בן-שימול היה במקום השלישי, אך הקבוצה סיימה במקום ה-7 בלבד, והיא פגשה ברבע גמר הפלייאוף את הפועל ירושלים, שגברה עליה בסדרה 1–3. בירנבוים נותר בתפקידו, אך סגל השחקנים עבר רענון פעם נוספת.
מבין הבכירים נשארו רק מגי וטאקר, ששוחרר בעצמו במהלך העונה.
דוויין מיטשל, איזייה סוואן וריימר מורגן הזרים הגיעו, בנוסף לניצן חנוכי הישראלי.
את עונת 2010/2011 סיימה מכבי ראשון לציון במקום ה-5 וכך העפילה לפלייאוף.
ברבע גמר הפלייאוף, הצליחה הקבוצה להפוך את יתרון הביתיות, שהיה בידי בני השרון, ואף במשחק 4 חזרה מפיגור דו-ספרתי וניצחה בהארכה.
היא עלתה לפיינל פור, שם הובסה על ידי מכבי תל אביב 100:77. במשחק על המקום השלישי הובסה על ידי הפועל ירושלים.
בירנבוים המשיך לעונה שלישית בתפקיד גם בעונת 2011/2012. חנוכי הוא בכיר השחקנים היחיד שנשאר מהעונה הקודמת, כשאת הזרים מחליפים ג'ו קרופורד, ברנדון באומן, דרווין קיצ'ן ואדריאן יוטר.
עמית בן-דוד הגיע לקבוצה לקדנציה שנייה.
הקבוצה העפילה בפעם השנייה בתולדותיה, 20 שנה לאחר הפעם הראשונה, לגמר גביע המדינה, שם הפסידה למכבי תל אביב.
את העונה הסדירה סיימה ראשון לציון במקום ה-3, וברבע גמר הפלייאוף היא פגשה את עירוני אשקלון.
למרות פיגור של 0–2 בסדרה, הצליחה ראשון לציון לנצח שלושה משחקים ברציפות ולעלות לפיינל פור.
בכך הייתה הקבוצה הראשונה שמצליחה בשיטה החדשה להפוך פיגור של 0–2. בחצי הגמר הפסידה למכבי אשדוד 75:68, ובמשחק על המקום השלישי הפסידה גם להפועל חולון.
בתחילת עונת 2012/2013 אימן בירנבוים את הקבוצה, אך לאחר 11 מחזורים, בהם ניצחה הקבוצה 5 פעמים, הוחלף על ידי רוני בוסאני.
הקבוצה סיימה את העונה הסדירה במקום ה-6, ובפלייאוף הפסידה 2–3 להפועל אילת.
בקבוצה המשיכו לבלוט שחקנים כיוטר, חנוכי ובן-דוד, לצד שחקנים חדשים כדוגמת וילי וורן, ג'וליאן רייט ולזאריק ג'ונס.
שון דאוסון הצעיר עשה את צעדיו המקצועיים הראשונים בעונה זו, ובמקביל אור סולומון התפתח גם הוא במהלך העונה והחל לשחק יותר.
בתחילת עונת 2013/2014 עזב חנוכי את הקבוצה, ועם מתן חרוש כמאמן ניצחה הקבוצה 3 פעמים בלבד ב-11 מחזורים, ולכן הוא הוחלף על ידי צביקה שרף.
הקבוצה המשיכה לסבול מחוסר יציבות וסיימה את העונה במקום ה-10 מבין 12. טזמין מיצ'ל ודווין וייט הובילו את קלעי הקבוצה בעונה זו, כשלצידם מרבים לשחק דאוסון, סולומון, דרור חג'ג', בריאן הופקינס וג'יימס תומאס.
ג'ייק כהן הושאל ממכבי תל אביב באמצע העונה כדי לעזור לשפר את מצב הקבוצה, אך ללא תועלת רבה.
שרון דרוקר התמנה לתפקיד המאמן לקראת עונת 2014/2015. חנוכי חזר לקבוצה, כמו גם איזייה סוואן וטוני יאנגר ששיחקו בעבר בקבוצה.
וייט ומיצ'ל עזבו, הזרים דומיניק ג'ונסון וג'קי קרמייקל הצטרפו והפכו לקלעים המובילים של הקבוצה.
הקבוצה סיימה את העונה הסדירה במקום ה-6, ובסדרת רבע גמר הפלייאוף גברה על חולון 1–3 אף על פי שלא נהנתה מיתרון הביתיות.
בסדרת חצי הגמר הפסידה 0–3 להפועל ירושלים.
דאוסון המשיך להתפתח ואף נבחר לתגלית העונה וכן לחמישיית העונה, לאחר שקלע בפלייאוף מעל ל-20 נקודות בממוצע למשחק.
בעונת 2015/2016 החלה להשתתף ביורופקאפ של פיב"א המתחרה ביורוקאפ.
בטורניר הגיעה עד לרבע הגמר, שם הודחה על ידי פרנקפורט.
ב-14 באפריל 2016 פוטר דרוקר והוחלף על ידי אריק שיבק.
את העונה סיימה במקום השישי בליגה הסדירה.
ברבע גמר הפלייאוף ניצחה את מכבי חיפה 3–2 והעפילה לפיינל פור.
בחצי הגמר ניצחה את מכבי תל אביב בתוצאה 71:69. במשחק הגמר ניצחה את הפועל ירושלים 83:77 וזכתה באליפות ראשונה בתולדותיה.
דריל מונרו שהגיע בתחילת העונה היה שחקן העונה, ולצידו בלטו שחקנים כמו חנוכי, קפטן הקבוצה שהניף את צלחת האליפות, כריס רייט, מארק ליונס ודאוסון.
כמו כן ניתן למנות את השחקנים המחליפים אבי בן-שימול, טוני יאנגר, וקווין פאלמר.
מונרו, ליונס ורייט עזבו את הקבוצה בקיץ, והקבוצה סבלה מחוסר יציבות בעונה הבאה.
בשלב הבתים של ליגת האלופות של אירופה סיימה במקום החמישי בביתה והעפילה לשלב הפלייאוף, שם הודחה על ידי לודוויגסבורג.
ההדחה מליגת האלופות, בנוסף להדחה מהגביע על ידי הפועל באר שבע שמהליגה השנייה וכן מספר הפסדים בליגה, הביאו לפיטוריו של שיבק בפברואר 2017. החליפו שמוליק ברנר, שהיה עוזרו לפני כן, ועם מספר חילופי שחקנים הוא עזר לייצב את מצב הקבוצה.
הקבוצה סיימה את העונה הסדירה במקום השביעי, ובסדרת הפלייאוף ניצחה את הפועל אילת 3–2. בחצי גמר הפיינל פור הפסידה להפועל ירושלים.
במהלך העונה בלטו הזרים צ'ארלס תומאס, קמרון לונג ופטריק ריצ'רד והישראלים אלישי כדיר, חנוכי, דאוסון ובן-שימול.
עידן זלמנסון נבחר לשחקן המשתפר של העונה.
לקראת עונת 2017/2018 צורפו לקבוצה הזרים ג'ייסון סיגרס, דרו קרופורד ומרפי הולוואי, שהיו בליגה הישראלית מלפני כן.
בעונה זו סבלה הקבוצה מקשיים רבים.
לקראת סוף העונה הוחתם בקבוצה קית' לנגפורד, שהיה מלך הסלים ביורוליג בשתי עונות שונות, ושבועיים לאחר מכן הוחלף ברנר בצביקה שרף בעמדת המאמן.
חרף הגעתו של לנגפורד וחילופי המאמן, סיימה הקבוצה את העונה במקום ה-11, בשוויון נקודות עם מכבי חיפה שבמקום האחרון, ממנו היא ירדה לליגה השנייה.
בקיץ שלאחר מכן הוחלף כל סגל הקבוצה.
הקפטן ניצן חנוכי עזב ובמקומו מונה לקפטן הקבוצה עוז בלייזר, שהגיע ממכבי חיפה.
קמרון לונג חזר לקבוצה וחתמו הישראלים אדם אריאל ואיגור קולשוב.
ב-4 באוקטובר 2018 זכתה הקבוצה בגביע ווינר, לאחר שניצחה במשחק הגמר את הפועל באר שבע בתוצאה 78:66. למרות ההצלחה בגביע ווינר, פתחה הקבוצה עם חמישה הפסדים בשבעת מחזורי הליגה הראשונים, מה שהביא לפיטוריו של שרף והחלפתו בגיא גודס.
עם גודס כמאמן הגיעה ראשון לציון לגמר הגביע, שם הפסידה להפועל ירושלים.
לקראת הישורת האחרונה של העונה חזר דריל מונרו לקבוצה.
הוא, יחד עם הזרים אלכס המילטון ולונג, הובילו את הקבוצה לגמר הפיינל פור, בו הפסידה למכבי תל אביב.
רוב סגל הקבוצה נותר זהה גם בעונת 2019/2020. מונרו, המילטון וכל יתר השחקנים הישראלים הבכירים נשארו בקבוצה.
הקבוצה השתתפה בעונה זו ביורוקאפ, אך היא סיימה במקום החמישי בשלב הבתים וכך תמה דרכה בטורניר.
עם חיזוקים במהלך העונה בדמותם של דאנג'לו הריסון וזאק הנקינס, העפילה הקבוצה עונה שנייה ברציפות לגמר הפיינל פור, שם הפסידה פעם נוספת למכבי תל אביב.
נועם דוברת, שגדל במחלקת הנוער של המועדון והחל לבסס את מעמדו בקבוצה הבוגרת, נבחר לתגלית העונה.
את עונת 2021/22 בילתה הקבוצה ברוב שלבי העונה בחלקה התחתון של הטבלה.
בחודש פברואר 2022 הודיע יו"ר הקבוצה, יצחק פרי, על התפטרותו עקב חילוקי דעות עם חברי הנהלת הקבוצה, וב-25 באפריל 2022 ירדה הקבוצה לליגה הלאומית כשני מחזורים לסיום העונה לאחר שסיימה במקום ה-12 והאחרון בפער של 3 משחקים מהפועל באר שבע מהמקום ה-11. זאת לאחר כ-34 עונות רצופות בליגת העל.
לקראת עונת 2022/2023 בליגה הלאומית מינתה הקבוצה את נדב זילברשטיין למאמנה.
בחודש פברואר 2023 פוטר זילברשטיין ונתי כהן מונה כמחליפו.
לאחר הפסד במשחק מספר 1 ברבע גמר הפלייאוף של הליגה הלאומית בכדורסל מונה אבי סוכר לעמוד על הקווים על חשבונו של נתי כהן שפוטר.
אבי סוכר הצליח להחזיר את הסדרה לחיים ושלח אותה למשחק מספר 5 אך הקבוצה הפסידה ונשארה בליגה הלאומית.
לקראת עונת 2024/2025 הודיעה הקבוצה על מינויו של שרון דרוקר לתפקיד המאמן, וכן על שובו של יצחק פרי לתפקיד היו"ר.
עם סיום העונה הסדירה אלייז'ה הירש הצטרף לקבוצה אך חודש לאחר הצטרפותו עזב.
העונה הזאת היא העונה הראשונה לאחר שלוש עונות שהקבוצה העפילה לשלב חצי הגמר בליגה לאומית אחרי 2-0 על מכבי רחובות ברבע הגמר.
בסיום שנת 2024/25 עלתה הקבוצה לליגת העל לאחר ניצחון 3-2 בגמר הפלייאוף נגד הפועל אילת.
את עונת 2025/26 פתחה הקבוצה בליגת העל ברשימה של הפסדים, כשהשיא הגיע למאזן 7-1. בעקבות זאת המאמן שרון דרוקר שפתח את העונה פוטר, והחליף אותו גיא קפלן.
ב-1986, עם סיום בנייתו של היכל הספורט גן נחום, עברה מכבי ראשון לציון לקיים את משחקי הבית שלה באולם זה.
ב-2008 נבנה היכל הספורט בית מכבי, במטרה ליצור "בית" לקבוצות בכדוריד ובכדורסל ומכך נבע שמו, בית מכבי.
האולם נחנך ב-5 באוקטובר, כשקבוצת הכדורסל הפסידה במשחק אימון לאחת הקבוצות הבכירות באירופה, אולימפיאקוס.
האולם מכיל 2,500 צופים למשחקי כדורסל.
ארגון האוהדים של הקבוצה, שנקרא "גוש ד'", הוקם ב-2001. בינואר 2014 החל ארגון האוהדים להחרים את משחקי הקבוצה בשל סכסוך עם יו"ר המועדון, יצחק פרי.
החרם הסתיים רק כעבור שנה, בינואר 2015.
החל מ-2022-2013 ניב זהבי שימש ככרוז הקבוצה במשחקיה הביתיים.
להלן רשימת הקלעים המובילים של הקבוצה במשחקי ליגת העל, נכון ל-16 באוגוסט 2021.
בכתב מודגש מופיעים שחקנים שעדיין פעילים במועדון
ראו גם: רשימת כדורסלני מכבי ראשון לציון
מכבי צור שלום היה מועדון כדורגל משכונת צור שלום שבקריית ביאליק.
הישג השיא של הקבוצה הייתה בעונת 2005/2006 כאשר שיחקה בליגה הארצית, אך נשרה בסיומה חזרה לליגה א'.
בשנת 2020 התאחדה הקבוצה הבוגרת עם מכבי עירוני קריית אתא וכיום שמה הוא מכבי עירוני קריית אתא ביאליק.
מאז הקמתה שיחקה הקבוצה בליגות הנמוכות, אך מסוף שנות התשעים רשמה עליית ליגה שלוש פעמים במשך שש שנים.
בשנת 1999 העפילה הקבוצה מליגה ג' לליגה ב'.
בשנת 2002 העפילה הקבוצה מליגה ב' לליגה א'.
בשנת 2005 העפילה הקבוצה מליגה א' לליגה הארצית.
הקבוצה שיחקה במשך שנים במגרש השכונתי בקרית ביאליק, אך דווקא בעקבות ההעפלה לליגה הארצית, נאלצה הקבוצה לעזוב את המגרש הביתי, שכן מגרש זה אינו נמצא מתאים לאירוח משחקים בליגה הארצית.
לכן הקבוצה נאלצה לנדוד למגרשים בטירת כרמל ובקריית אתא.
הנדודים הללו הפריעו לקבוצה, שהסתבכה במאבקי תחתית קשים.
הפסד להפועל רמת גן בבית שלושה מחזורים לסיום העונה הביא לירידתה המעשית בחזרה לליגה א' והשאיר בדיעבד את הפועל רמת גן בליגה הארצית.
בעונת 2008/2009 ייצגה מכבי צור שלום את ישראל בתחרות גביע האזורים של אופ"א, מפעל ספורט שנועד לקבוצות אירופאיות מהליגות הנמוכות.
ב-27 ביולי 2020 התאחדה הקבוצה עם מכבי עירוני קריית אתא.
מכבי רחובות הוא מועדון כדורגל מהעיר רחובות.
המועדון הוקם ב-1912 ונמנה עם המועדונים הוותיקים ביותר בישראל.
בתקופה שלפני קום המדינה, ובשנות החמישים לקח המועדון חלק בליגה הבכירה, כאשר הישג השיא שלו הוא לסיים כסגנית אלופת המדינה בעונת 1943/1944, אולם הקבוצה התדרדרה לליגות הנמוכות והתפרקה ב-2017. בשנת 2020 הוקמה הקבוצה מחדש, וכיום היא משחקת בליגה ג', הליגה הנמוכה בישראל
מכבי רחובות נוסדה בשנת 1912, והיא הקבוצה הרביעית הוותיקה בישראל אחרי מכבי פתח תקווה, מכבי ירושלים ומכבי תל אביב.
ימי השיא של הקבוצה היו לפני קום המדינה, בהם הקבוצה הייתה חברה קבועה בצמרת הליגה.
מיקום השיא של הקבוצה הוא המקום השני בעונת 1943/1944, אחרי האלופה הפועל תל אביב.
מכבי רחובות הייתה אחת משלוש עשרה הקבוצות שייסדו את הליגה הבכירה בכדורגל, בעונת 1949/1950. בעונת 1953/1954 הקבוצה סיימה במקום החמישי מתוך שלוש עשרה קבוצות, שזהו מיקום השיא שלה בליגה הבכירה שלאחר קום המדינה.
סה"כ שיחקה בליגה שלאחר קום המדינה חמש עונות (שתי עונות התבטלו).
עונתה האחרונה של מכבי רחובות בליגה הבכירה הייתה עונת 1955/1956 בה ירדה לליגת המשנה בישראל, אליה מעולם לא חזרה.
באותן שנים בלט בקבוצה בלם נבחרת ישראל, משה (מוזיק) ליטבק.
שנה לאחר שירדה מכבי רחובות לליגה השנייה, הייתה קרובה לעלות חזרה לליגה הראשונה.
הקבוצה סיימה את העונה במקום השני בליגה השנייה, מיקום שהיה אמור להקנות לה כרטיס עלייה לליגה הבכירה, אולם תוצאות אסטרונומיות שהושגו במחזור הלפני האחרון בליגה א' (הליגה השנייה באותם ימים) גרמו להקמת "ועדת לם", בה הוחלט על משחקי פלייאוף בין חמש הקבוצות הראשונות לקביעת שתי העולות לליגה הראשונה.
מכבי רחובות לא הצליחה במשחקי הפלייאוף, ונשארה בליגה השנייה (אלמלא נערך אותו הפלייאוף, הייתה מכבי רחובות עולה חזרה לליגה הבכירה).
בשנת 1960 נשרה מכבי רחובות לליגה השלישית.
בעקבות התדרדרותה נוהלו מגעים עם ראשי המועדון המתחרה מרחובות, קבוצת מכבי שעריים, ושתי הקבוצות התאחדו.
הקבוצה המאוחדת נקראה מכבי שעריים-רחובות ושיחקה בליגה א' אולם האיחוד לא עלה יפה וכעבור שנתיים בלבד פורק האיחוד, וכל קבוצה המשיכה לשחק בנפרד.
מכבי רחובות המשיכה לשחק בליגות הנמוכות, ואילו מכבי שעריים עלתה לליגה הלאומית (אז הליגה הבכירה).
הקבוצה לא הצליחה לשפר את מיקומה, ונותרה בליגות הנמוכות ובאמצע שנות התשעים נשרה לליגה ג' בה היא שיחקה עד שב-2017 התפרקה.
ב-2020 הקבוצה הוקמה מחדש ונרשמה לליגה ג'.
אלופת מחוז דרום ב של ליגת העל הישראלית : 1939
מכבי ראשון לציון היא קבוצת כדוריד אשר משחקת בליגת העל בכדוריד והיא אחת מקבוצות הכדוריד הבכירות בישראל.
לזכותה 17 אליפויות ו-11 גביעי מדינה.
הקבוצה עורכת את משחקיה הביתיים בהיכל הספורט בית מכבי שמכיל 1,500 מקומות ישיבה.
מכבי ראשון לציון הוקמה בשנת 1950 על ידי דני ריינגולד, משקה דודזון, מנה דודזון, פרופ` ארנון סופר ומוטלה רוזנשטיין, והיה מן אגודות הכדוריד הראשונות במדינה.
הוא הופיע בפעם ראשונה באופן רשמי בליגה בעונת 1954/55, עוד בימי כדוריד ה-11, והמועדון השיג את האליפות הראשונה שלו בשנת 1959. בשנת 1964 המועדון התפרק למשך עונה אחת והוקם עונה מאוחר יותר.
הקבוצה הייתה במשך השנים הראשונות שלה קבוצה מן המניין בליגה הראשונה, אך ללא הישגים מבחינה מקצועית.
והוא החל לצבור מסורת רק עם המעבר של המועדון לידיהם של דליה וסם אולפינר בשנות השמונים, ועם החברים חיים קופיטו, שלומי עמית, ארנון פופקו (פלד), אריה לנדה, גדי ריינגולד (גלעד לזכרו של גדי הוקם בבית מכבי) ורבים טובים ואחרים.
בשנות ה-80 ועד תחילת שנות ה-90 זכתה הקבוצה ב-5 אליפויות וב-4 גביעים ואף הגיעה בשנת 1984 להתמודדות מול ברצלונה מליגת הכדוריד הספרדית בחצי גמר גביע אירופה למחזיקות.
בתקופה זו שיחקו בקבוצה השחקנים הבכירים בארץ וביניהם חיים מובשוביץ שנרצח בלוס אנג`לס.
הקבוצה מציינת את מובשוביץ מדי שנה בטקס הסיום ובמהלך כל השנה בקבוצה ממחלקת הנוער הנושאת את שמו.
בתחילת שנות ה-90 בשל קשיים כלכליים והצורך לבנות תקציב מאוזן, נאלצה הקבוצה הבוגרת לבנות מחדש את שורותיה ובמהלך שנים אלו לא הגיעה הקבוצה הבוגרת להישגים.
בשנת 2001 החליטה הנהלת המועדון לבצע שינוי בעמדת המאמן ומינתה את יורם כהן למאמן הקבוצה הבוגרת, ולצד שחקני בית של המועדון כגון יואב נאמן, דורון בן עטייה וג`ו מתתיה, התחזקה בשני זרים – יוהאן רושקה וררש פורטוננו.
וניהול המועדון עבר לידיהם של רויטר יעקב (ינקול) והלפרין אלי.
בעונת 2002/2003 זכתה מכבי ראשון לציון בגביע המדינה לאחר ניצחון דרמטי 28–29 על אס"א תל אביב.
באותה עונה סיימה הקבוצה במקום ה-3 בליגה והודחה בחצי גמר הפלייאוף לאחר הפסד של 0–2 בסדרת הטוב מ-3.
בעונת 2003/2004 זכתה שוב הקבוצה בגביע המדינה בפעם ה-2 ברציפות.
הקבוצה סיימה במקום ה-4 בליגה הסדירה והודחה בחצי גמר הפלייאוף.
בעונת 2004/2005 ביצע המועדון שינוי בעמדת המאמן וגלעד מאור מונה למאמן הקבוצה.
בהדרכתו זכתה הקבוצה באליפות לאחר שסיימה בליגה הסדירה במקום ה-1 וניצחה 1–3 את יריבתה העירונית הפועל ראשון לציון בסדרת הטוב מ-5 בגמר הפלייאוף.
בעונת 2005/2006 זכתה הקבוצה בדאבל לאחר שסיימה את הליגה הסדירה במקום ה-1 וניצחה בגמר הפלייאוף את הפועל ראשון לציון לאחר 2–2 בסדרה בזכות מספר שערים גבוה יותר בסדרת הגמר.
בגביע המדינה זכתה מכבי ראשון לציון לאחר ניצחון 31–36 בגמר מול הפועל ראשון לציון.
בעונת 2006/2007 זכתה הקבוצה בדאבל שני ברציפות לאחר שאת העונה הסדירה היא סיימה במקום ה-2 בליגה וניצחה בגמר הפלייאוף 1–3 את הפועל ראשון לציון.
בגמר גביע המדינה ניצחה הקבוצה 23–24 את אס"א תל אביב.
בעונת 2007/2008 סיימה הקבוצה במקום ה-1 בליגה הסדירה אך הודחה בגמר הפלייאוף.
בכך סיימה הקבוצה את העונה ללא תואר.
בעונת 2008/2009 זכתה מכבי ראשון לציון באליפות לאחר שסיימה את הליגה הסדירה במקום ה-1 וניצחה את הפועל ראשון לציון בסדרת הגמר של הפלייאוף.
בעונת 2009/2010 זכתה הקבוצה באליפות לאחר שבליגה הסדירה סיימה במקום ה-1 וניצחה 0–3 את הפועל ראשון לציון בגמר הפלייאוף.
בעונת 2010/2011 זכתה הקבוצה בדאבל החמישי בתולדותיה, לאחר שבליגה הסדירה סיימה במקום ה-1 וניצחה בגמר הפלייאוף את אס"א תל אביב בזכות הפרש שערים טוב יותר בסדרת הגמר.
הקבוצה זכתה בגביע המדינה לאחר ניצחון על הפועל ראשון לציון בגמר.
בעונת 2011/2012 סיימה הקבוצה את הליגה הסדירה במקום ה-2 וזכתה באליפות לאחר סדרת גמר עם משחק חמישי ומכריע נגד הפועל ראשון לציון.
בתום 7 עונות השלימה הקבוצה שנים של הצלחה מסחררת מבחינת זכייה בתארים כאשר הגיע המועדון ל-6 אליפויות ו-3 דאבלים בהדרכתו של מאור.
ב-2013 ו-2014 זכה המועדון בגביע המדינה אך כשלה הקבוצה לזכות באליפויות.
המאמן מאור עזב את המועדון בשנת 2016 לעיסוקיו האישיים.
בעונת 2019/2020 זכה המועדון באליפות ה-15, עת היה במקום הראשון בזמן הפסקת הליגה עקב מגפת הקורונה.
בעונת 2020/2021 זכתה הקבוצה באליפות לאחר ניצחון מוחץ 3–0 בסדרת הגמר על היריבה העירונית.
כמו כן המועדון הגיע למעמד גמר הגביע אך הפסיד להפועל אשדוד.
בין השנים 1954–1964, המשחקים התקיימו במגרש החול של רחוב ז`בוטינסקי בפני שהכיל כ-3,000 מקומות ומכבי ראשון לציון הייתה הקבוצה היחידה בעיירה (כיום ממוקם שם היכל תרבות).
בשנת 1965, עם המעבר בארץ לכדוריד 7 – המועדון עבר למשכנו המסודר הראשון: בית מכבי הישן שברחוב זד"ל.
שהיה מגרשה הביתי במשך 30 שנה (עד 1975 הוא היה מגרש מרצפות פתוח).
אולם זד"ל נחשב לביתה המיתולוגי של מכבי ראשון לציון, ובו צבר המועדון את ההישגים הראשונים שלו בארץ ובאירופה.
האולם שימש את הקבוצה עד קיץ 1995, אז עקב הריסת האולם הקבוצה עברה לשחק בהיכל הספורט העירוני בגן-נחום למשך כ-13 שנים.
בשנת 2008 חזון אנשי המועדון התגשם לאחר שנים רבות ולמועדון נבנה אולם משלו, "בית מכבי".
המתחם מציג את האולם המודרני המכיל 1500 מקומות ישיבה וכולל תאי צפייה וחדר אירוח, יציע עיתונאים עם אפשרויות שידור לרשתות מקומיות ובין-לאומיות, מגרש אימונים, מועדון שחקנים, חדר כושר מפואר, חדרי טיפולים ועוד, ואף משמש גם את קבוצת הכדורסל של העיר.
יו"ר האגודה הוא איש ההייטק אריק אלקלעי ושוער עבר בקבוצות מכבי ראשון לציון וסביון.
אלקלעי לקח על עצמו את תפקיד היו"ר עקב עזיבת ראול סרוגו לאחר ששימש במשך 17 שנה כמנהל האגודה ויו"ר.
מנהל הקבוצה הנוכחי הוא רותם קלדרון.
מאמן הקבוצה הוא ג'ו מתתיה.
המנכ"ל החדש הוא עמיר אהרון אשר מונה בחודש יולי 2019.
מכבי ראשון לציון 2 היא קבוצה בת של מכבי ראשון, אשר משחקת בליגה הלאומית החל מעונת 2015/2016, לאחר שזכתה באליפות הליגה הארצית.
מועדון הכדוריד מכבי פתח תקווה הוא מהותיקים בענף הכדוריד בישראל, זכה בשלוש אליפויות, בשני גביעי מדינה ובשלושה גביעי ברנר.
קבוצות המועדון משחקות בתלבושת כחול-לבן.
אולמות הבית הם אמסטרדם וגולדה.
המנהל המקצועי הוא ולדימיר אסטיקוב.
המועדון הוקם בשנות ה-60 ושלב הראשון היה מיועד לקבוצות גברים בלבד.
בקבוצת הבוגרים שיחקו בין היתר- אבי פוזניאק, אבי פסקל פבלו שטמפטר, מוטקה וגנר ושאולי פלדשטיין.
את הקבוצה אימן ברוך חפץ.
בעונת 1968/1969 הקבוצה ירדה לליגת המשנה.
בשנת 1973 מיד לאחר מלחמת יום כיפור התאחד המועדון עם מכבי רמת גן לה לא היה מגרש ביתי.
בשנים אלה כיכבו בשורותיה השוערים דני הופמן ואהרון שולמן, זיו זילברברג, רפי קוט, קובי הרלינג, זיגי פריקמן, שמעון אלברמן, גורג' בלנסקו, שלמה מנדל, רון פלוטניק, דני ציליבון, דודו צוגנהפט, לאון גולן איציק לוי כאשר המנהלים המיתולגים היו יוסי שרון וזאב שול.
לאחר עונות מוצלחות אלה ירדה הקבוצה אל הליגה השנייה, בין היתר בשל בעיות כספיות.
היא הצליחה לעלות חזרה לליגה הראשונה לאחר עונה אחת בליגה השנייה בשנת 1984. בעונת 1985/1986 דורגה הקבוצה במקום השלישי ואף שיחקה בגביע אירופה באיטליה.
בעונת 1993/1994 הקבוצה הגיעה שוב לגביע אירופה כשבשורותיה מככב שוער נבחרת רומניה ג'רביה ובסגל ניסים בכר איתי זיו שמעון קביליו, גיל סגל גיל שקד ואמיר דרוקר.
בשל בעיות כספיות חוזרות ונשנות התבצע בשנת 1997 איחוד מועדונים עם קבוצת הכדוריד של הפועל פתח תקווה.
לקבוצה החדשה קראו עירוני פתח תקווה וכיכב בה בשנתה הראשונה השחקן הזר מבולגריה ולדימיר אסטיקוב, בעונתו הראשונה בישראל, ומי שמשמש כיום בתפקיד המנהל המקצועי של מחלקת הנוער ומוביל יחד עם ארז ארבל, מוותיקי האגודה את תהליך השינוי בשנים האחרונות.
הקבוצה המאוחדת שיחקה בליגת העל במשך כ-12 שנים.
האיחוד פורק בשנת 2009. אוהדי הפועל הקימו את קבוצתם מחדש בליגה הארצית, ו"עירוני" חזרה להיות "מכבי".
הקבוצה ששיחקה בליגה הראשונה נשרה בתום עונת 2010/11 לליגה השנייה.
החל משנת 2012 הקבוצה התבססה על שחקני בית צעירים, הבולטים ביניהם: נירן חייק, דודי בן חיים, רועי רחמים, אורן רוזמן, צח דוד, דוד רוזנפלד, מעוז אסולין, דן אשבל, האחים- עמית ועומרי גולדנברג, רון שטריקמן, מושיקו סעד, השוער המיתולוגי צחי מיכליס, מאור ליסיצ'ה, ברק משה וברק חודדוב.
בעשור האחרון אימנו אותה- בני אינגל, אסף לוי, וולדימיר אסטיקוב.
בשנת 2018 הנהלת המועדון צירפה לשורותיה את קפטן קבוצת הבוגרים יותם אלעזרה, שמשמש כיום כיו"ר ההנהלה, ובמקביל חבר בהנהלת איגוד הכדוריד.
מחלקת הנוער של המועדון צומחת בהתאם לתוכניות העבודה ובמיוחד בלטו בעונת 2022-23 הישגי קבוצת הנערות, שזכו בדאבל (אלופת המדינה ומחזיקת הגביע), ובנוסף קבוצת ילדות ח' שזכתה באליפות ישראל.
בית הספר לכדוריד של המועדון זלג בעונת 2019 גם לעיר השכנה ראש העין, צמח וממשיך לגדול, והוא מנהל פעילויות משותפות לשתי הערים.
בתום עונת 2022-23, לאחר שש שנים של כמעט, קבוצת הבוגרים עלתה לליגה הראשונה בישראל, לאחר בצורת ארוכת שנים.
הנהלת המועדון החליטה משיקולי אי יכולת תקציבית שלא לממש את זכות עליית הליגה.
בעונת 2023-24 קבוצת הבוגרים זכתה שוב באליפות הליגה הלאומית, ועומדת לה הזכות לעלות לליגה הראשונה בישראל.
הנהלת המועדון, השחקנים, הפעילים והאוהדים, כולם בהמתנה למעשי עיריית פתח תקווה, הוועד למען מכבי בעיר ומכבי ישראל, שיתנו את ידם ותמיכתם להשבת המועדון לקדמת הבמה.
סגל קבוצת הבוגרות לעונת 2023/2024
מאמן ראשי: ייבגני (ג'וני) אולייניק
סגל קבוצת הבוגרים לעונת 2025/2026
מכבי פתח תקווה מנדל היא קבוצת כדורסל ישראלית מהעיר פתח תקווה שמשחקת בליגה הלאומית.
הקבוצה הוקמה בשנת 1956 וכבר בעונת 1957/1958 השתתפה במשחקי הליגה העליונה אך בסיום העונה ירדה ליגה.
הקבוצה נדדה בין הליגות השונות, כשבעונת 2004/2005 היא הגיעה לשיאה ושיחקה בליגת העל.
הקבוצה שיחקה שנים רבות בליגות הנמוכות, כשבסיום עונת 2000/2001 העפילה לליגה הלאומית.
בעונה הבאה, 2001/2002, הגיעה הקבוצה לחצי גמר גביע המדינה בכדורסל, לאחר שהדיחה ברבע הגמר את קבוצת מכבי גבעת שמואל מליגת העל.
בחצי הגמר הודחה פ"ת על ידי מכבי תל אביב.
בעונת 2002/2003 הצליחה הקבוצה להעפיל לליגת העל לאחר ניצחון 1:3 בפלייאוף העלייה על הפועל גלבוע/עפולה, שהבטיח את העלייה, וכבונוס רשמה הקבוצה עוד ניצחון, והפעם 0:2 בסדרת גמר הליגה הלאומית על אליצור אשקלון, מה שהקנה לקבוצה את תואר אלופת הליגה הלאומית.
בסגל הקבוצה היו באותה עונה בין השאר: ג'ק ג'נינגס, ירון להט, עופר גולדברג, ניר גלאון, ליאור רובינשטיין, אולג קושניר.
למרות האליפות, עיריית פתח תקווה לא הצליחה להעמיד לקבוצה את התקציב המובטח, והקבוצה נשארה עוד עונה בליגה הלאומית.
בתווך נחתם הסכם איחוד עם קבוצת מכבי גבעת שמואל שקיבלה את השם מכבי גבעת שמואל/פ"ת, ובתמורה העבירה לשורותיה את שני שחקניה הצעירים של פ"ת, אילון זגורי ומיכה ברגיג.
בעונת 2003/2004, מלבד הקבוצה המאוחדת, שיחקה פ"ת גם בליגה הלאומית, כשלהפתעת כולם הצליחה הקבוצה להעפיל בסיום העונה פעם נוספת לליגת העל, שבמשחקי חצי הגמר, שבהם נקבעו 2 העולות, היא הפתיעה את קבוצת הפועל חולון העדיפה, וניצחה אותה 1:3 בסדרה.
ההרכב שהעלה את הקבוצה לליגת העל לאחר 37 שנים בליגות הנמוכות כלל בין השאר את עדי פרג, ליאור לוי, דיימון פטרסון, עופר גולדברג, דימה קורבניקוב, אלעד סביון, אייל אלמקייס ועוד.
בגמר של אליפות הליגה הלאומית זכתה בשנה זו אליצור קריית אתא שניצחה בסיכום שני המפגשים את פ"ת.
בעונת 2004/2005 שיחקה הקבוצה בליגת העל, בהדרכת המאמן צבי ירדן, (צוקה), שהעלה את הקבוצה לליגת העל בשתי הפעמים בהן עלתה הקבוצה, ובסה"כ אימן בפ"ת במשך 6 עונות רצופות.
בסיום העונה ולאחר מאבקים ירדה הקבוצה לליגה הלאומית.
ההרכב של הקבוצה בליגת העל השתנה לעיתים תכופות, ובסוף העונה כלל בין היתר את ליאור לוי, ראיין לקסר (שחקני אלופת ליגת העל בכדורסל לעונת 2007/2008 הפועל חולון), עדי פרג, אלעד סביון, בריאן טולברט,(שנפצע והושבת לחצי עונה), מארק בריסקר, קוואן ג'ונסון, אלכס קרקאמו, יריב יצקן, אמיר מוכתרי ועוד.
בעונת 2005/2006 שיחקה הקבוצה בליגה הלאומית בהדרכת המאמן זיו ארז, אך לא הצליחה לשחזר את העפלותיה הקודמות לליגת העל.
לעומת זאת, הצליחה הקבוצה להפתיע ולהגיע לרבע גמר גביע המדינה, וכמעט הצליחה להעפיל לחצי הגמר, אך לאחר משחק גומלין מותח מול הפועל גליל עליון, שהסתיים לאחר 2 הארכות, הודחה הקבוצה מהמפעל.
ההרכב של הקבוצה באותה עונה כלל בין היתר את ליאור ליפשיץ, שלאחר המשחקים מול הפועל גליל עליון עבר אליה, פיני לוי, קלייד ג'ורדן, אורן פליישר, רן יונגר ואיתי לוי.
לאחר העונה המוצלחת, ירדה הקבוצה בעונת 2006/2007, בגלל בעיות תקציביות, לליגה הארצית, ושם שיחקה במחוז דרום.
בעונה זו שיחקו בקבוצה בין השאר: הדוגמן מייקל לואיס, תומר קמיל, אליאב אבוקרט, ליאב פלד, אבי כהן, אדו יהודה ולירן דדון.
מאמן הקבוצה היה משה מילגרם, שהוחלף במהלך העונה על ידי אבי קצנברג, יו"ר הקבוצה.
בעונת 2007/2008 שיחקה הקבוצה בליגה א' מחוז מרכז, זכתה באליפות והעפילה חזרה לליגה הארצית.
הקבוצה הודחה בשלב רבע גמר גביע האיגוד על ידי אליצור כוכב יאיר/יובל מהליגה הארצית, לאחר שבשמינית הגמר עברה את בני הרצליה השרון מהליגה הארצית.
בקבוצה שיחקו בין השאר בעונת האליפות והעלייה: קובי בלול הוותיק, אבירם זליקוביץ', שחקן הנוער המצטיין, גלעד ברסלאוור, ליאב פלד, עידו סמואלוב, אבי כהן, עידן אבשלום ותומר דראי.
מאמן הקבוצה היה אריק דויטש.
בעונת 2008/2009 שיחקה הקבוצה בליגה ארצית מחוז דרום.
במסגרת הגביע העפילה פ"ת לחצי גמר גביע האיגוד.